סתיו נחמני

סתיו נחמני (נולד ב-6 באוקטובר 2002 במושב גמזו שבישראל) הוא כדורגלן ישראלי המשחק בעמדת החלוץ בסט. מירן מליגת העל הסקוטית, בהשאלה ממכבי חיפה.

קריירת מועדונים 
נחמני נולד במושב גמזו שבישראל. גדל במחלקות הנוער של מכבי מודיעין, מכבי תל אביב ומכבי חיפה. ב-30 במאי 2020 ערך את הופעת הבכורה שלו בקבוצה הבוגרת של מכבי חיפה, בהפסד 1–2 להפועל תל אביב במסגרת ליגת העל הישראלית לעונת 2019/2020. זו הייתה הופעתו היחידה בעונה זו, והוא הוסיף שבע הופעות ליגה בעונת 2020/2021.

ב-12 ביולי 2021 הושאל נחמני למשך עונה אחת להפועל נוף הגליל מליגת העל הישראלית. ב-30 באוגוסט ערך את הופעת הבכורה שלו בליגה במדי המועדון, בתיקו 0-0 נגד הפועל ירושלים במסגרת המחזור הראשון לעונת 2021/2022. ב-11 בספטמבר הבקיע את שער הבכורה שלו בליגה, בניצחון 1–3 על מכבי נתניה במסגרת המחזור השני בליגה. הוא ערך 32 הופעות ליגה במהלך תקופת ההשאלה, בהן הבקיע ארבעה שערים.

ב-18 באוגוסט 2022 הושאל נחמני למשך עונה אחת לבית"ר ירושלים מליגת העל הישראלית. ב-20 באוגוסט ערך את הופעת הבכורה שלו בליגה במדי המועדון, בהפסד 1–4 למכבי נתניה במסגרת המחזור הראשון לעונת 2022/2023.

ב-23 בינואר 2023 הושאל להפועל חדרה עד לתום העונה.

ב-29 ביוני 2023 הושאל לסט. מירן מליגת העל הסקוטית.

נבחרות ישראל 
כיום נחמני הוא חלק מסגל נבחרת ישראל הצעירה עד גיל 21.

קישורים חיצוניים

הערות שוליים 

כדורגלנים ישראלים
חלוצי כדורגל ישראלים
כדורגלני מכבי חיפה
כדורגלני הפועל נוף הגליל
כדורגלני בית"ר ירושלים
כדורגלני הפועל חדרה
כדורגלני סנט מירן
כדורגלנים ישראלים בסקוטלנד
ישראלים שנולדו ב-2002
אנשי המושב